અને ગુરુવાર દરમ્યાન પણ વરસાદ પડતાં જ બપોર પછી બારડોલી નગરના તલાવડી વિસ્તાર, કોર્ટ સામેના ખાડામાં, નૂરનગરમાં પાણી ભરાવાનું શરૂ થયું હતું. આ તરેની જગ્યા થઈને અંદાજિત 280 જેટલા ઘરોમાં પાણી ભરાયા છે. તેમજ ખાડીને લઈ 20 જેટલા ઘરોમાં પાણી ઘૂસી ગયા છે. અંદાજીત 300 જેટલા ઘરોમાં પાણી ઘૂસવાથી લોકો આપમેળે સ્થળાંતર શરૂ કર્યું છે. પોતાની ઘરવખરી અને અન્ય સામાન લઈને લોકો સલામત સ્થળે જતાં રહ્યા છે. જોકે આજરોજ પણ આ ગંભીર પરિસ્થિતિમાં વહીવટી તંત્ર નિષ્ફળ રહ્યું છે. બારડોલીનું ડિઝાસ્ટર મેનેજમેંટ માત્ર કાગળ ઉપર ઘોડા દોડાવી રહ્યું છે. પાણી ઝડપથી નીચાણવાળા વિસ્તારમાં પ્રવેશી રહ્યું છે હાલમાં કેટલા ઘરોમાં પાણી ઘૂસ્યું કેટલા પરિવારો અસરગ્રસ્ત છે. તે અંગે નગરપાલિકા કે મામલતદાર કચેરી પાસે કોઈ માહિતી નથી. સાંજના 7 વાગ્યા સુધીમાં 300 ઘરોમાં પાણી પ્રવેશી ચૂક્યું હોવા છતાં મામલતદાર કચેરી હજુ પાણી ઘૂસવાનું શરૂ થયું હોય એવી માહિતી અમારી પાસે આવી છે. તેવા જવાબો આપી રહી છે. તાલુકા સેવા સદનની બાજુમાં જ બારડોલીના અનેક વિસ્તારો પાણીમાં ગરક થઈ રહ્યા છે. અને અધિકારીઓનું પેટનું પાણી હલતું નથી. સ્લમ વિસ્તાર હોવાથી નગરપાલિકાના પદાધિકારીઓ પણ યોગ્ય જવાબ આપતા નથી કે આ જગ્યાએ તકેદારી રાખવા માટે કોઈ કાર્યવાહી કરી નથી. ડિઝાસ્ટર પણ નિષ્ફળ ગયેલા તંત્ર સામે કોઈ પગલાં લેશે કે કેમ એ જોવું રહ્યું ?